Toshkent shahar Uchtepa tumanida 3 ta avtomobil ishtirokida yo‘l-transport hodisasi sodir bo‘ldi. Foto: Toshkent shahar IIBB YHXB Toshkent shahar IIBB Yo‘l harakati xavfsizligi boshqarmasi xabariga ko‘ra, joriy yilning 19 iyul kuni soat 22:00da Uchtepa tumani Shirin ko‘chasida yo‘l-transport hodisasi kuzatilgan. Unda, 2002 yilda tug‘ilgan M.Sh. boshqaruvida bo‘lgan davlat raqami “Nexia-3” rusumli avtomashina, 1993 yilda tug‘ilgan B.Z. boshqaruvida bo‘lgan “Kobalt” rusumli avtomashina va 2003 yilda tug‘ilgan O.A. boshqaruvida bo‘lgan “Matiz” rusumli avtomashinalari ishtirokida YTH qayd etilgan. YTH oqibatida “Nexia-3” rusumli avtomashina haydovchisi tan jarohati olib, shifoxonaga yotqizilgan. Holat yuzasidan Toshkent shahar IIBB YHXB mas’ul xodimlari tomonidan surishtiruv harakatlari olib borilmoqda.